Den 30-årige mand, som politiet anholdte for knivstikkeriet på en 33-årig mand på Planet Pub, er varetægtsfængslet i fire uger.

Torsdag formiddag anholdte politiet en 30-årig mand i en storstilet politiaktion på en adresse i Aalborg Øst. Han har nu været i grundlovsforhør, og er varetægtsfængslet i fire uger sigtet for forsøg på manddrab på en 33-årig mand på Planet Pub i Aalborg Øst natten til den 27. november.